
 A Duna stratégiai, hajózási és gazdasági szerepéről császárkori források alapján

    A Római Birodalom fennállása idején a Duna több szempontból is fontos tényező volt. Fontos szerep jutott neki határvédelemben, háborúkban, kereskedelemben, hajózásban. Dolgozatom célja, hogy mindezt az ókori források segítségével mutassam be.
    Idősebb Plinius Naturalis Historia című művében részletesen leírja Pannonia provinciáit és különös részletességgel a Dunát is. A folyó teljes szakaszát is ismerteti.
    Tacitus Évkönyvek című munkája, melyben Tiberius, Caligula, Claudius és Nerva uralma alatti történéseket olvashatjuk. Claudius császár a Duna jobb partján segédcsapatokat hozott létre a rend és a béke fenntartására.Szintén tőle tudhatjuk meg, hogy a Dunán hol állomásoztak római flották. A római hajók biztosították a rend fenntartását, átkelést, harci támogatást.
Germania című művében olvashatunk arról, hogy a gazdasági élet terén is fontos szerep jutott a Dunának. A rómaiak élénk kereskedelmet folytattak a barbárokkal. Mindemellett a provincia majdnem minden része elérhető volt a Duna révén.
     Florus Róma háborúi, Eutropius Róma rövid története című műve révén betekintést nyerhetünk a dákok és a szarmaták elleni háborúkba. A háborúk során a Dunát figyelembe vették a stratégiájuk kialakításánál.
     Héródianos A Római Birodalom története Marcus Aurelius halálától című munkájában a Severus császárok korát eleveníti fel. Szó esik többek között a barbár betörésekről, melyben a Duna védelmet jelentett.



